|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO**  **ZA UPRAVU I FINANSIJE/FINANCIJE** | **СКУПШТИНА**  **КОМИСИЈА**  **ЗА УПРАВУ У ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Broj: 01.8-13-451/23

Brčko, 2. 2. 2023. godine

Na temelju članaka 40 i 54 Poslovnika o radu Skupštine Brčko distrikta BiH – pročišćeni tekst (Službeni glasnik Brčko distrikta BiH, brojevi: 54/18, 17/20 i 24/20), a sukladno člancima 31 i 32 Zakona o izvršenju Proračuna Brčko distrikta Bosne i Hercegovine za 2023. godinu (Službeni glasnik Brčko distrikta BiH, broj 48/22), Povjerenstvo za upravu i financije Skupštine Brčko distrikta BiH na­­­ 42. redovitoj sjednici održanoj 2. 2. 2023. godine, donosi:

ODLUKU

o načinu raspodjele sredstava za dodjelu donacija predsjednika Skupštine Brčko distrikta BiH

**Članak 1**

**(Predmet)**

Ovom Odlukom utvrđuju se nadležnost za raspodjelu sredstava donacija predsjednika Skupštine Brčko distrikta BiH kao jednokratne pomoći fizičkim osobama i udrugama i fundacijama, kao i sponzorstva, program utroška sredstava, kriteriji za dodjelu donacija, povjerenstva, način dodjele, odluka o dodjeli donacije, izvješćivanje, neprihvatljivi troškovi i formulari koji su sastavni dio ove Odluke.

**Članak 2**

**(Nadležnost za dodjelu sredstava)**

Donacije za jednokratne pomoći i sponzorstva dodjeljuje predsjednik Skupštine Brčko distrikta BiH (u daljnjem tekstu: predsjednik), odlukom, na temelju programa utroška sredstava koji usvoji Povjerenstvo za upravu i financije (u daljnjem tekstu: program).

**Članak 3**

**(Program utroška sredstava)**

1. Raspodjela sredstava donacija utvrđuje se programom koji na prijedlog predsjednika donosi skupštinsko Povjerenstvo za upravu i financije.
2. Obvezni elementi programa utroška sredstava su:

a) naziv programa

b) pravna osnova dodjele sredstava

c) način dodjele sredstava

d) svrha programa utroška

e) kriteriji za raspodjelu sredstava

f) visina sredstava

g) namjena sredstava

h) izvori sredstava

i) naziv korisnika sredstava

j) rok u kojem sredstva moraju biti utrošena

k) način i kontrola utroška sredstava

l) način i rok izvještavanja o utrošku primljenih sredstava

m) postupanje s dodijeljenim sredstvima koja nisu utrošena u propisanim rokovima.

1. Sredstva donacija ne mogu se dodjeljivati prije usvajanja programa utroška sredstava.

**Članak 4**

**(Kriteriji za dodjelu donacija fizičkim osobama)**

1. Donacija se može dodijeliti:
2. fizičkim osobama koje se nalaze u stanju socijalne potrebe
3. fizičkim osobama za potrebe liječenja
4. kao pomoć učenicima i studentima
5. fizičkim osobama koje svojim radom djeluju u oblastima kulturnog, športskog, znanstvenog ili drugog stvaralaštva.
6. Socijalnom potrebom u smislu ove odluke smatra se trajno ili privremeno stanje u kome se nalazi određena osoba ili obitelj, prouzročeno elementarnom nesrećom, općom ekonomskom krizom, psihofizičkim stanjem pojedinca ili drugim razlozima koji se ne mogu otkloniti bez pomoći zajednice.
7. Fizičke osobe iz stavka 1 ovoga člana dužne su uz zahtjev (na propisanom formularu br. 1) priložiti dokaz iz koga proizlazi da ispunjavaju uvjete za dodjelu donacije i potvrdu banke o žiroračunu.

Članak 5

(Kriteriji za dodjelu donacija udrugama i fundacijama)

(1) Donacija udruzi i fundaciji može se dodijeliti:

a) kulturnim, športskim, znanstvenim, zdravstvenim i drugim udrugama i fundacijama za realizaciju planiranih aktivnosti, te za sponzorstva odnosno pokroviteljstva, čiji rezultati i rad promoviraju ugled Distrikta i

b) drugim organizacijama, udrugama i fundacijama za čiji rad predsjednik procijeni da je od značaja i važnosti za interese Distrikta.

(2) Podnositelj zahtjeva obvezno uz zahtjev (na propisanom formularu br. 2) prilaže:

1. aktualni izvadak iz sudskog registra koji nije stariji od 30 dana
2. presliku potvrde o registraciji izdane od nadležnog tijela
3. plan i program rada za 2023. godinu
4. karton deponiranih potpisa ili potvrdu banke o broju tekućeg računa, kod koje podnositelj zahtjeva ima otvoren račun
5. uvjerenje, potvrdu, priznanje ili bilo koji drugi dokaz iz kojeg proizlazi da podnositelj zahtjeva ispunjava uvjete iz stavka 1 ovoga članka
6. potpisanu i ovjerenu izjavu o namjenski utrošenim sredstvima iz prethodne godine

(na propisanom formularu br. 3)

1. potpisanu i ovjerenu izjavu da za istu svrhu i namjenu nisu dobivena sredstva niti podnesen zahtjev za dodjelu istih ni od jednog drugog proračunskog korisnika u tekućoj godini (na propisanom formularu br. 4).

**Članak 6 (Povjerenstvo)**

1. Predsjednik imenuje povjerenstvo za razmatranje zahtjeva, kontrolu i praćenje izvršenja sredstava donacija i kontrolu izvješća o utrošku sredstava donacija dodijeljenih prethodne godine s ciljem provjere je li za sredstva dobivena u prethodnoj godini podneseno izvješće sukladno roku propisanim Zakonom o izvršenju proračuna Brčko distrikta BiH za 2022. godinu i jesu li ona utrošena sukladno traženoj namjeni.
2. Povjerenstvo iz stavka 1 ovoga članka radit će izvan radnog vremena.

**Članak 7**

**(Način dodjele)**

1. Povjerenstvo iz članka 6 ove Odluke dostavlja predsjedniku zapisnik o ispunjenosti uvjeta propisanih ovom Odlukom.
2. Predsjednik pismeno potvrđuje izbor korisnika, te zapisnik iz stavka 1 ovoga članka dostavlja Sektoru za administrativno-financijske poslove radi sastavljanja odluke i dostavljanja iste predsjedniku na potpis.

**Članak 8**

**(Iznosi donacija)**

1. Donacija fizičkim osobama ne može biti veća od 500,00 KM.
2. Donacija udrugama i fundacijama ne može biti veća od 7.000,00 KM.
3. Iznos donacije je maksimalni iznos dodijeljen korisniku u jednoj fiskalnoj godini.

**Članak 9**

**(Izvješćivanje)**

1. Udruge i fundacije kojima su dodijeljena sredstva donacija dužne su predsjedniku Skupštine dostaviti izvješće o namjenskom utrošku sredstava u roku od 30 dana od dana završetka projekta odnosno programa.
2. Udruge i fundacije kojima su dodijeljena sredstva donacija koja se ne odnose na projekte, odnosno programe dužne su podnijeti izvješće o namjenskom utrošku sredstava dodijeljenih u prethodnoj godini do dana podnošenja zahtjeva za nova sredstava, a najkasnije do 30. rujna tekuće godine za prethodnu godinu.
3. Izvješće o utrošku sredstava sastoji se od tekstualnog i financijskog dijela.
4. Tekstualni dio izvješća o utrošku sredstava podnosi se na propisanom formularu koji je u prilogu ove Odluke (formular br. 5).
5. Financijski dio izvješća o utrošku sredstava sastoji se od preslika originalnih računa s pratećim otpremnicama i drugih propisanih računovodstvenih isprava, kao i preslika izvadaka iz banke na kojima su vidljive promjene stanja po osnovi priloženih računa, virmana ili blagajničkih isplata kao dokaza da su plaćanja izvršena.
6. Udruga i fundacija su dužne čuvati originalnu financijsku dokumentaciju te da ju, u slučaju potrebe, učiniti dostupnom za razmatranje i kontrolu od povjerenstva iz članka 6 ove odluke, bilo koje druge osobe koju ovlasti predsjednik Skupštine ili bilo kojeg drugog zakonom ovlaštenog tijela.
7. Ukoliko udruga ili fundacija ne dostavi izvješće o utrošku sredstava i ne opravda dodijeljena sredstva u rokovima propisanim stavcima 1 i 2 ovoga članka predsjednik Skupštine će zatražiti povrat cjelokupnog iznosa dodijeljenih sredstava na jedinstveni račun Trezora Brčko distrikta Bosne i Hercegovine u roku od 30 dana od dana kada se pisanim putom zatraži povrat sredstava, u suprotnom se pokreće postupak pred nadležnim tijelom protiv udruge ili fundacije koja nije opravdala dodijeljena sredstva.
8. Udruge i fundacije koje su korisnici donacije, mogu, uz opravdan razlog, odstupiti od planirane namjene utroška sredstava u maksimalnom postotku od 15 %, s tim da ukupno dobiveni iznos donacije mora biti utrošen namjenski.

**Članak 10**

**(Neprihvatljivi troškovi)**

Neprihvatljivi troškovi su izdatci za električnu energiju, telefonske usluge, usluge opskrbe vodom, kanalizacijske usluge, usluge odvoza smeća, računovodstvene usluge, bankarske provizije, troškovi zakupa poslovnog prostora i troškovi za kapitalna ulaganja.

**Članak 11**

**(Nadležnost za kontrolu izvješća o utrošku sredstava)**

1. Kontrola izvješća o utrošku sredstava donacija u nadležnosti je povjerenstva iz članka 6 ove Odluke.
2. Povjerenstvo će vršiti kontrolu izvješća o utrošku sredstava na temelju dostavljene dokumentacije, a po potrebi, u svrhu odlučivanja o opravdanosti utrošenih sredstava može tražiti dodatnu dokumentaciju, te vršiti kontrolu na terenu.
3. O izvršenoj kontroli povjerenstvo iz stavka 1 ovoga članka sastavit će izvješće koje će dostaviti predsjedniku Skupštine i Sektoru za administrativno-financijske poslove.

**Članak 12**

**(Evidencije)**

1. Sektor za administrativno-financijske poslove Stručne službe Skupštine vodi evidencije korisnika donacije koju predsjednik Skupštine dodjeljuje fizičkim osobama, udrugama i fundacijama.
2. Evidenciju iz stavka 1 ovoga članka čini evidencija o dodijeljenim donacijama fizičkim osobama i evidencija o dodijeljenim donacijama udrugama i fundacijama.
3. Evidencija iz stavka 1 ovoga članka sastoji se od najmanje sljedećih podataka:
4. ime i prezime / naziv korisnika koji je u tekućoj godini bio korisnik donacije
5. naziv, broj i nadnevak odluke o dodjeli donacije
6. iznos donacije
7. namjena korištenja donacije
8. izvješće o utrošku sredstava (nadnevak podnošenja izvješća, podatak o kontroli izvješća na temelju izvješća iz članka 11 stavka 3 ove Odluke).

**Članak 13**

**(Formulari)**

Formulari iz članka 4 stavka 3, članka 5 stavka 2 i članka 9 stavka 4 ove Odluke sastavni su dio ove Odluke i čine ga:

1. ANEKS I. – Formular broj 1 – Zahtjev za dodjelu donacije fizičkim osobama
2. ANEKS II. – Formular broj 2 – Zahtjev za dodjelu donacije udrugama i fundacijama
3. ANEKS III. – Formular broj 3 – Izjava podnositelja zahtjeva o namjenskom utrošku sredstava donacije
4. ANEKS IV. – Formular broj 4 – Izjava podnositelja zahtjeva da za istu svrhu nije dobio donaciju niti aplicirao za dodjelu iste ni od jednog drugog proračunskog korisnika
5. ANEKS V. – Formular broj 5 – Tekstualni dio izvješća o utrošku sredstava.

Članak 14

(Realizacija odluka)

1. Za realizaciju odluka predsjednika Skupštine zadužuje se Stručna služba Skupštine i Direkcija za financije.
2. Stručna služba Skupštine vodit će evidenciju o utrošku i raspoloživosti sredstava donacija, o čemu će izvještavati predsjednika Skupštine.

**Članak 15**

**(Stupanje na snagu)**

Ova Odluka stupa na snagu danom donošenja i objavit će se u Službenom glasniku Brčko distrikta BiH.

**P R E D S J E D A T E LJ**

**POVJERENSTVA ZA UPRAVU I FINANCIJE**

**S e a d S o f t i ć**

**Aneks I. - Formular broj 1**

**Zahtjev za dodjelu donacije fizičkim osobama**

|  |  |
| --- | --- |
| **Kome se podnosi zahtjev** | **Predsjedniku Skupštine Brčko distrikta BiH** |
| **Ime i prezime podnositelja zahtjeva** |  |
| Adresa |  |
| Kontakt telefon / adresa elektroničke pošte |  |
| Broj tekućeg računa i naziv banke |  |
| **Opis namjene sredstava za koju se podnosi zahtjev za donaciju:** | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
| **Ukupni iznos potrebnih sredstava** |  |

Nadnevak: \_\_\_\_\_\_\_\_\_\_\_\_\_\_\_\_ Potpis podnositelja zahtjeva

**\_\_\_\_**\_\_\_\_\_\_\_\_\_\_\_\_\_\_\_\_\_\_\_

**Aneks II. - Formular 2**

**Zahtjev za dodjelu donacija udrugama i fundacijama**

|  |  |  |
| --- | --- | --- |
| **Naziv udruge / fundacije** |  | |
| **Podnositelj zahtjeva / Ovlaštena osoba** |  | |
| Adresa sjedišta udruge / fundacije |  | |
| Kontakt telefon / e-pošta |  | |
| Ukupan broj članova udruge / fundacije |  | |
| **Opis namjene sredstava za koju se podnosi zahtjev za donaciju:** | | |
| **Ukupni iznos potrebnih sredstava** |  | |
| **Specifikacija troškova** | **Naziv troška** | **Iznos sredstava koji će se utrošiti** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| Popis priložene dokumentacije kojom se dokazuje ispunjenost kriterija definiranih odlukom |  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Nadnevak: \_\_\_\_\_\_\_\_\_\_\_\_\_\_\_\_ Potpis ovlaštene osobe

**M. P.** \_\_\_\_\_\_\_\_\_\_\_\_\_\_\_\_\_\_\_

**ANEKS III. – Formular broj 3**

**Izjava**

**podnositelja zahtjeva o namjenskom utrošku sredstava donacije**

Ja, niže potpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime i prezime)*, s osobnom iskaznicom broj: \_\_\_\_\_\_\_\_\_\_\_\_ izdanom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika udruge / fundacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(navesti položaj, naziv udruge / fundacije)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ *(grad / općina)*, na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ulica i broj)*, kao podnositelj zahtjeva za dodjelu donacije koju dodjeljuje predsjednik Skupštine Brčko distrikta BiH u postupku raspodjele sredstava predviđenih za donacije u Proračunu Brčko distrikta BiH za 2023. godinu, pod punom materijalnom i kaznenom odgovornošću:

**I Z J A V LJ U J E M**

Udruga / fundacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koju predstavljam namjenski je utrošila sredstava koja su joj dodijeljena od proračunskih korisnika iz proračuna Brčko distrikta BiH prethodne godine za realizaciju programa, projekata i aktivnosti.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i nadnevak davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog tijela:

\_\_\_\_\_\_\_\_\_\_\_\_\_\_\_\_\_\_\_\_ M. P.

**Aneks IV. – Formular 4**

**Izjava**

podnositelja zahtjeva da za istu svrhu nije dobio donaciju niti aplicirao za dodjelu iste ni od jednog drugog proračunskog korisnika

Ja, niže potpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime i prezime)*, s osobnom iskaznicom broj: \_\_\_\_\_\_\_\_\_\_\_\_ izdanom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika udruge / fundacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(navesti položaj, naziv udruge)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_ *(grad / općina)*, na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ulica i broj)*, kao podnositelj zahtjeva za dodjelu donacije koju dodjeljuje predsjednik Skupštine Brčko distrikta BiH u postupku raspodjele sredstava predviđenih za donacije u Proračunu Brčko distrikta BiH za 2023. godinu, pod punom materijalnom i kaznenom odgovornošću:

**I Z J A V LJ U J E M**

Udruga / fundacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koju predstavljam nije za namjenu za koju podnosi zahtjev za dodjelu donacije predsjedniku dobila iz tekućeg proračuna sredstva, niti aplicirala za dodjelu iste ni od jednog proračunskog korisnika.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i nadnevak davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog tijela:

\_\_\_\_\_\_\_\_\_\_\_\_\_\_\_\_\_\_\_\_ M. P.

**Aneks V. - Formular broj 5**

Tekstualni dio izvješća o utrošku sredstava donacija

|  |  |  |
| --- | --- | --- |
| **Kome se podnosi izvješće** | **Predsjedniku Skupštine Brčko distrikta BiH** | |
| **Naziv udruge / fundacije** |  | |
| **Podnositelj izvješća / Ovlaštena osoba** |  | |
| Adresa |  | |
| Kontakt telefon / E-mail |  | |
| Broj i nadnevak odluke o odobravanju isplate novčanih sredstava |  | |
| **Ukupan iznos dodijeljenih sredstava** |  | |
| **Ukupan iznos utrošenih sredstava** |  | |
| **Specifikacija troškova** | **Naziv troška** | **Iznos utrošenih sredstava** |
|  |  |
|  |  |
|  |  |
|  |  |
|  |  |
| **Popis priložene dokumentacije** Kao prilog ovom izvješću potrebno je dostaviti preslike računa, ugovora, odluka i druge dokumentacije na temelju koje su vršena plaćanja, kao i preslike izvadaka iz banke, virmana ili blagajničkih isplata kao dokaza da je plaćanje izvršeno. |  |  |
|  |  |
|  |  |
|  |  |
|  |  |
|  |  |

Nadnevak: \_\_\_\_\_\_\_\_\_\_\_\_\_\_\_\_ Potpis ovlaštene osobe

**M. P.** \_\_\_\_\_\_\_\_\_\_\_\_\_\_\_\_\_\_\_